Paziņojums par rakstisku apspriedi
[bookmark: _Hlk169794772]“Tipogrāfijas pakalpojumu sniegšana Tieslietu ministrijas vajadzībām”

1. Pasūtītājs
Tieslietu ministrija
Reģistrācijas Nr. 90000070045
Brīvības bulvāris 36, Rīga, LV-1536
[bookmark: _Hlk123128431][bookmark: _Hlk123065514]Pasūtītāja pircēja profilā adrese Elektronisko iepirkumu sistēmā (turpmāk – EIS): https://www.eis.gov.lv/EKEIS/Supplier/Organizer/313.
2. Kontaktpersona
Tieslietu ministrijas Komunikācijas departamenta sabiedrisko attiecību speciāliste Evija Rimšāne (tālrunis 67036861, e-pasts: Evija.Rimsane@tm.gov.lv).
3. Apspriedes tiesiskais pamatojums 
Publisko iepirkumu likuma (turpmāk – PIL) 18. panta otrā daļa.
4. Apspriedes mērķis
Informēt piegādātājus par plānoto iepirkumu un tā iespējamām prasībām, iegūt atgriezenisko saiti no piegādātājiem.
5. Apspriedes laiks un vieta
Apspriede paredzēta rakstiskā formā, piegādātājiem jautājumus, komentārus vai ieteikumus par plānotā iepirkuma dokumentāciju sūtīt Pasūtītājam uz e-pasta adresi pasts@tm.gov.lv[footnoteRef:1] ar norādi: “Apspriedei par iepirkuma “Tipogrāfijas pakalpojumu sniegšana Tieslietu ministrijas vajadzībām” dokumentāciju” līdz 2026. gada 24. augustam (ieskaitot). [1:  Pasūtītājam ir saistoši visi uz minēto e-pasta adresi nosūtītie jautājumi neatkarīgi no to iesniegšanas formas (oficiāls dokuments netiek pieprasīts), līdz ar to administratīvā sloga mazināšanas nolūkā un, lai sekmētu operatīvāku atbilžu sniegšanu, Pasūtītājs iesaka jautājumus iesniegt e-pasta teksta formā bez pievienotiem oficiāliem dokumentiem.] 

Izmaiņu gadījumā piegādātāju pārstāvji tiks informēti, kā arī informācija tiks ievietota šī uzaicinājuma publicēšanas vietnē (Pasūtītāja pircēja profilā EIS).
Piegādātājiem, iesūtot apspriedei informāciju, jāizvērtē vai tā ir uzskatāma par komercnoslēpumu vai konfidenciālu informāciju, ko attiecīgi jānorāda.
6. Plānotā iepirkuma dokumentācija un apspriežamie jautājumi
Plānotā iepirkuma dokumentācija publicēta šī uzaicinājuma publicēšanas vietnē (Pasūtītāja pircēja profilā EIS).
Apspriežamie jautājumi:
1) kvalifikācijas prasību projekts;
2) tehniskās specifikācijas prasību projekts;
3) citi ieteikumi par iepirkuma dokumentāciju.
7. Apspriedes dokumentēšana un šīs dokumentācijas publicēšana
Pasūtītājs pēc uzaicinājuma 5. punktā noteiktā termiņa apkopos piegādātāju iesūtīto informāciju. Apspriedē saņemtā informācija, tostarp atbildes uz jautājumiem, tiks dokumentēta, sagatavojot apspriedes kopsavilkumu. Apspriedes kopsavilkumu publicēs šī uzaicinājuma publicēšanas vietnē (Pasūtītāja pircēja profilā EIS).
8. Papildu informācija
Pasūtītāja un tā pārstāvju sniegtā informācija apspriedes laikā ir uzskatāma par plānotu un provizorisku, un tā var būtiski mainīties, izstrādājot iepirkuma dokumentāciju. Minētā informācija nerada juridiskas sekas (tiesības un pienākumus) Pasūtītājam un piegādātājiem.
9. Iepirkuma priekšmeta raksturojums
[bookmark: _Hlk138319612]9.1. Iepirkuma priekšmets ir tipogrāfijas pakalpojumu sniegšana Tieslietu ministrijas vajadzībām saskaņā ar tehnisko specifikāciju (1. pielikums).
[bookmark: _Hlk191999765][bookmark: _Hlk192000209]9.2. Pretendents iesniedz vienu piedāvājumu. Piedāvājumu variantu iesniegšana netiks atļauta. Ja tiks iesniegti piedāvājuma varianti, pretendenta piedāvājums tiks noraidīts.
[bookmark: _Hlk138319314]9.3. Iepirkuma priekšmeta galvenais CPV kods: 79820000-8 (Ar iespieddarbiem saistītie pakalpojumi), papildu kods – 22000000-0 (Iespieddarbi un saistītie izdevumi).
9.4. Kopējā iepirkuma līguma summa ir 60 000,00 EUR (sešdesmit tūkstoši euro un 00 centi) bez PVN. 
9.5. Iepirkuma rezultātā paredzēts slēgt iepirkuma līgumus uz 24 (divdesmit četriem) mēnešiem.
10. Prasības pretendentiem
[bookmark: _Hlk138928237][bookmark: _Hlk126664746]10.1. Pasūtītājs izslēdz pretendentu, kuram būtu piešķiramas iepirkuma līguma slēgšanas tiesības attiecīgajā iepirkuma priekšmeta daļā, no dalības atklātā konkursā, ja uz pretendentu ir attiecināms jebkurš no Publisko iepirkumu likuma 42. panta otrās daļas 1., 2.[footnoteRef:2], 3., 4., 5., 6., 7., 10., 11., 12., 13. un 14. punktā noteiktajiem izslēgšanas iemesliem. Minētie pretendentu izslēgšanas iemesli tiks pārbaudīti Publisko iepirkumu likuma 42. pantā noteiktajā kārtībā, ņemot vērā Publisko iepirkumu likuma 43. panta noteikumus. Pasūtītājs Publisko iepirkumu likuma 42. panta otrās daļas 1., 2. un 3. punktā minētos izslēgšanas iemeslus neattiecinās uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, un Publisko iepirkumu likuma 42. panta otrās daļas 1., 2. un 11. punktā minētos izslēgšanas iemeslus neattiecinās uz pretendenta patieso labuma guvēju. [2:  Ja pretendents būtu izslēdzams no atklātā konkursa, pamatojoties uz Publisko iepirkumu likuma 42. panta otrās daļas 2. punktā noteikto, tas ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot pasūtītājam pierādījumus par saistību izpildi vai arī iesniedzot pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā. Šajā punktā minēto pierādījumu iesniegšanai pasūtītājs dod pretendentam laiku, kas nav īsāks par 5 (piecām) darbdienām.] 

[bookmark: _Hlk141898388]10.2. Pasūtītājs atbilstoši Starptautisko un Latvijas Republikas nacionālo sankciju likuma 11.1 panta pirmās daļas noteikumiem attiecībā uz pretendentu, kuram būtu piešķiramas iepirkuma līguma slēgšanas tiesības, veiks pārbaudi vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
10.3. Uz pretendentu neattiecas 2022. gada 8. aprīļa Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta 1. punktā ietvertais aizliegums. 
10.4. Pretendents iepirkuma līguma izpildē neizmantos Krievijas Federācijas vai Baltkrievijas Republikas izcelsmes preces vai pakalpojumus.
10.5. Pretendentam ir nepieciešamās profesionālās, tehniskās, organizatoriskās un finansiālās spējas, personāls un infrastruktūra, kas nepieciešama iepirkuma priekšmeta sekmīgai izpildei atbilstoši atklāta konkursa nolikumā noteiktajām prasībām. 
10.6. Pretendentam iepriekšējo 3 (trīs) gadu laikā (2023., 2024., 2025.  un 2026. gadā līdz piedāvājumu iesniegšanas dienai) ir pieredze vismaz 2 (divu) līdzvērtīgu tipogrāfijas pakalpojuma sniegšanā. Par vienu līdzvērtīgu tipogrāfijas pakalpojuma pieredzi tiks uzskatīta pakalpojuma sniegšana, kuras laikā pretendents ir veicis vismaz 5 vienību (1 vienība ir 100 vizītkartes) vizītkaršu izgatavošanu un 3 vienību (1 vienība ir 25 kalendāri) kalendāru izgatavošanu, vismaz 2 vienību aplokšņu, veidlapu, mapju druku (1 vienība - 100 aploksnes, 100 veidlapas, 100 mapes), vismaz 3 vienību dažādu izmēru un formātu informatīvo brošūru un bukletu druku.
10.7. Pretendentam iepriekšējo 3 (trīs) gadu laikā (2023., 2024., 2025. un 2026. gadā līdz piedāvājuma iesniegšanas dienai) ir pieredze:
10.7.1. vismaz 2 (divu) pabeigtu un publiski pieejamu infografiku dizaina un maketa sagatavošanā, no kurām: 
· 1 (viena) ietver pakalpojuma aprakstu; 
· 1 (viena) ietver statistikas datus un
10.7.1.1. vismaz viena apsveikuma sagatavošanā, un
10.7.1.2. vismaz viena brošūras vai bukleta dizaina un maketa sagatavošanā, un
10.7.1.3. vismaz viena pārskata vai rokasgrāmatas maketa sagatavošanā, un
10.7.1.4. vismaz divu vizuālo materiālu sagatavošana tīmekļa vietnei un/vai sociālajiem tīkliem;
10.7.2. Pretendentam ir prasmes darbā ar profesionālajām dizaina un maketēšanas programmām: Adobe Illustrator, Adobe InDesign, Adobe Photoshop vai to ekvivalentām.
10.8. Pretendents un tā piesaistītā persona spēj komunicēt ar Pasūtītāju latviešu valodā.
10.9. Ja iepirkuma līguma izpildes laikā pretendents iegādājas preces, uz kurām ir attiecināmi Ministru kabineta 2017. gada 28. marta noteikumi Nr. 180 ”Tiešās pārvaldes iestāžu rīkotajos iepirkumos izvirzāmās preču un pakalpojumu energoefektivitātes prasības”, pretendents nodrošina šo noteikumu prasību ievērošanu.
10.10. Pretendents, kurš neatbilst kādai no 10.3. vai 10.4., vai 10.5., vai 10.6., vai 10.7., vai 10.8. vai 10.9. punktā norādītajām pretendentu atlases prasībām, tiek noraidīts no turpmākās dalības atklātā konkursā, un tā piedāvājums netiek izskatīts.
10.11. Ja pretendents iepirkuma līguma izpildē paredz balstīties uz citu personu tehniskajām un profesionālajām iespējām, pretendents piedāvājumam pievieno pierādījumus, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Lai apliecinātu profesionālo pieredzi vai Pasūtītāja prasībām atbilstoša personāla pieejamību, pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
10.12. Ja pretendents ir piegādātāju apvienība vai personālsabiedrība, tad pretendentam kopumā jāatbilst atklāta konkursa nolikuma 10.5. - 10.9. punktā noteiktajām prasībām.

